Nafarroako Parlamentuko Eledunen Batzarrak, 2021eko apirilaren 26an egindako bilkuran, ondokoa adierazpena onetsi zuen:

«Nafarroako Parlamentuak:

1. Beharrezkotzat jotzen du amiantoa kentzeko ekintza-planen garapenean aurrerapausoak ematen segitzea.

2. Oinarrizkotzat jotzen du gure Komunitatean amiantoaren eraginpean egondako langileen osasuna zaintzeko programei eustea.

3. Adierazten du aldeztu egiten duela estatu-mailan funts bat sortzea, amiantoaren biktimei konpentsazioak ematekoa.

4. Aintzatetsi egiten du amiantoaren biktimen Nafarroako elkarteen ezinbesteko lana, hala nola ANANAR eta ADAVANena.

5. Bere babesa adierazten die amiantoaren ondoriozko minbizien biktima diren guztiei, bai eta haien familiei eta lagunei ere, eta konpromisoa hartzen du haien interes zilegien alde jarduteko.

6. Bere fatxada kolore grisez argituko du 2021eko apirilaren 30ean, Amiantoaren biktimen Eguna ospatzen dela-eta”.»(10-21/DEC-00020)

Iruñean, 2021eko apirilaren 26an

Lehendakaria: Unai Hualde Iglesias